नकली सामान बेच रहे किशोर पकड़े
Udham singh nagar
Updated Mon, 14 May 2012 12:00 PM IST
गदरपुर। ब्रांडेड कंपनियों की पैकिंग में नकली कास्मेटिक का सामान बेच रहे दो किशोरों को पकड़कर लोगों ने पुलिस के हवाले कर दिया गया। हिरासत में लिये गये किशोरों से पुलिस पूछताछ कर रही है।
रविवार सुबह दो किशोर आवास विकास में कुछ नामी कंपनियों के शैंपू प्रिंट रेट से आधी कीमत पर बेच रहे थे। आवास विकास वासियों ने शक होने पर देवभूमि व्यापार मंडल के अध्यक्ष संजीव अरोरा, उद्योग व्यापार मंडल के निवर्तमान अध्यक्ष अशोक छाबड़ा को सूचना दी। मौके पर पहुंचे व्यापार मंडल के पदाधिकारियों ने जब शैंपू की गुणवत्ता देखी तो उन्हें वे नकली लगे। सूचना पुलिस को दी गयी। मौके पर पहुंची पुलिस दोनों किशोरों को पकड़कर कोतवाली ले आयी। पूछताछ पर किशोरों में से एक ने अपने को सत्तार अली पीलीपोखर आगरा जबकि दूसरे ने नेहरू विहार भजनपुरा दिल्ली निवासी बताया। किशोरों ने बताया कि उनके द्वारा यह सामान दिल्ली के सदर बाजार से कम कीमत पर खरीद कर लाया गया था। जिसे वह आवास विकास में बचे रहे थे।